مریەم قازی
مریەم قازی چیرۆکنووس، ڕەخنەگری وێژەیی، چالاکی مەدەنی و بواری مافی ژنان و حەوتەمین کچی قازی محەممەد و مینا قازی بوو. لە ساڵی ١٩٤٥ لە مەھاباد لەدایکبووە. واتا شەش مانگ پێش دامەزراندنی کۆماری کوردستان لە ڕۆژھەڵاتی کوردستان. کۆتایەمین و بچووکترین منداڵی قازی محەممەد بوو.

ژیان 
مریەم قازی دانیشتووی شاری مەھاباد بوو لە بنەماڵەی پێشەوا قازی محەمەد. پسپۆر لەبواری ئەدەبیات و چیرۆكنووس بوو. بۆ ماوەی ٧ ساڵ وەكو نووسەری كەناڵی تەلەفزیۆنی مەھاباد كاری كردووە. مریەم لەگەڵ سەردار بەگی جاف لە تاران ھاوسەرگیری کرد و خاوەنی سێ منداڵ بە ناوەکانی سیروان، سەیران و سۆما بوو. خاوەنی دوو پەرتووکی چیرۆکە بە ناوەکانی هاتنە ژوور قەدەغەیە و زیندە بە گۆڕ.

مردن 
مریەم قازی لە ڕۆژی دووشەممە ٥ی تشرینی دووەمی ٢٠١٨ لە تەمەنی لە عەممانی پایتەختی ئوردن بەھۆی نەخۆشیی شێرپەنجە کۆچی دوایی کرد. دوای ئەوەی تەرمەکەی لە ڕێگەی فڕۆکەخانەی نێودەوڵەتی سلێمانییەوە گەڕێنرایەوە ھەرێمی کوردستان لە ڕێوڕەسمێکدا لە تەنیشت گۆڕی ھاوسەرەکەی (سەردار بەگی جاف) لە کەلاری کۆن بەخاکسپێردرا.

سەرچاوەکان 

لەدایکبووانی ١٩٤٥
مردووانی ٢٠١٨
خەڵکی مەھاباد
بنەماڵەی قازی
کوردەکانی ڕۆژھەڵاتی کوردستان
ڕۆشنبیرانی کورد